钦定古今图书集成/明伦汇编/氏族典/第451卷 > 《廖用贤尚友录》 > 范泰
## 钦定古今图书集成/明伦汇编/氏族典/第451卷 > 《廖用贤尚友录》 > 范泰

按《宋书范泰传》，“泰字伯伦，顺阳山阴人也。祖汪，安北
将军。父甯，豫章太守。泰初为太学博士，卫将军谢安
骠骑将军，会稽王道子二府参军。父忧去职，袭爵阳
遂乡侯。桓元辅晋，使祖台之奏泰居丧无礼，泰坐废
徙丹徒。义旗建，以为护军将军。高祖受命，拜金紫光
禄大夫。明年，议建国学，以泰领国子祭酒。元嘉三年”，
进位侍中。五年卒，谥曰“宣侯。”长子昴，早卒。次子暠，宜
都太守。次晏，侍中、光禄大夫。少子广渊，善属文，世祖
抚军谘议参军，领记室。